**Geneză de ocazie**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Costel Zăgan, CEZEISME II

Dă Apocalipsa mai încet

şi-aprinde din nou lumina

din genunchi îţi scrie un poet

în versuri să-înceapă cina

Aprinde din nou lumina

Iuda-i fericit nevoie mare

doar tăcerea poartă vina

pentru rana următoare

Iuda-i fericit nevoie mare

în genunchi îţi scrie un poet

fruntea-i un apus de soare

dă-i sufletul mai încet

Doamne oare-a cui e vină

c-o să stingă iar lumina